CELEX: 62012TA0203
Language: hu
Date: 2014-07-03 00:00:00
Title: T-203/12. sz. ügy: A Törvényszék 2014. július 3-i ítélete – Alchaar kontra Tanács ( „Közös kül- és biztonságpolitika — Szíriával szemben hozott korlátozó intézkedések — Magánszemély felvétele az érintett személyek listáira — A rezsimmel fennálló kapcsolatok — A védelemhez való jog — A tisztességes eljáráshoz való jog — Indokolási kötelezettség — Bizonyítási teher — A hatékony bírói jogvédelemhez való jog — Arányosság — A tulajdonhoz való jog — A magánélethez való jog” )

25.8.2014   
            
            
               HU
            
            
               Az Európai Unió Hivatalos Lapja
            
            
               C 282/27
            
         A Törvényszék 2014. július 3-i ítélete – Alchaar kontra Tanács
   (T-203/12. sz. ügy) (1)
   
   ((„Közös kül- és biztonságpolitika - Szíriával szemben hozott korlátozó intézkedések - Magánszemély felvétele az érintett személyek listáira - A rezsimmel fennálló kapcsolatok - A védelemhez való jog - A tisztességes eljáráshoz való jog - Indokolási kötelezettség - Bizonyítási teher - A hatékony bírói jogvédelemhez való jog - Arányosság - A tulajdonhoz való jog - A magánélethez való jog”))
   2014/C 282/35
   Az eljárás nyelve: francia
   
      Felek
   
   
      Felperes: Mohamad Nedal Alchaar (Aleppó, Szíria) (képviselők: A. Korkmaz, D. Amaudruz és A. Boesch ügyvédek)
   
      Alperes: az Európai Unió Tanácsa (képviselők: S. Kyriakopoulou és M. Vitsentzatos meghatalmazottak)
   
      Az alperest támogató beavatkozó: Európai Bizottság (képviselők: É. Cujo és S. Pardo Quintillán meghatalmazottak)
   
      Az ügy tárgya
   
   Egyrészt a Szíriával szembeni korlátozó intézkedésekről és a 2011/273/KKBP határozat hatályon kívül helyezéséről szóló, 2011. december 1-jei 2011/782/KKBP tanácsi határozat (HL L 319., 56. o.), a szíriai helyzetre tekintettel korlátozó intézkedések meghozataláról szóló 442/2011/EU rendelet végrehajtásáról szóló, 2011. december 1-jei 1244/2011/EU tanácsi végrehajtási rendelet (HL L 319., 8. o.) és a szíriai helyzetre tekintettel korlátozó intézkedések meghozataláról és a 442/2011 rendelet hatályon kívül helyezéséről szóló, 2012. január 18-i 36/2012/EU tanácsi rendelet (HL L 16., 1. o.) részleges megsemmisítése iránti kérelem, amennyiben e jogi aktusok a felperesre vonatkozó korlátozó intézkedéseket tartalmaznak, valamint minden jövőbeli, az e határozatot vagy az e rendeletet módosító jogi aktus részleges megsemmisítése iránti kérelem, másrészt pedig a Tanács 2012. március 16-i azon közleményének részleges megsemmisítése iránti kérelem, amely tájékoztatta a felperest nevének a korlátozó intézkedésekkel érintett személyek listáján történt fenntartásáról.
   
      Az ítélet rendelkező része
   
   
               1)
            
            
               A Törvényszék megsemmisíti a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2013. április 22-i 363/2013/EU tanácsi végrehajtási rendeletet a Mohamad Nedal Alchaarra vonatkozó részében.
            
         
               2)
            
            
               A Törvényszék a keresetet az ezt meghaladó részében elutasítja.
            
         
               3)
            
            
               Az Európai Unió Tanácsa maga viseli saját költségeit, valamint az M. N. Alchaar részéről felmerült költségek kétharmadát.
            
         
               4)
            
            
               M. N. Alchaar maga viseli a saját költségeinek egyharmadát.
            
         
               5)
            
            
               Az Európai Bizottság maga viseli a saját költségeit.
            
         
      (1)  HL C 217., 2012.7.21.